100 കോടിയുടെ സാമ്ബത്തിക തട്ടിപ്പ്: പ്രതികളെ കസ്റ്റഡിയില് വാങ്ങും കണ്ണൂര്: ബംഗളൂരു ആസ്ഥാനമായ കമ്ബനിയുടെ പേരില് നടത്തിയ സാമ്ബത്തികതട്ടിപ്പുമായി ബന്ധപ്പെട്ട് റിമാന്ഡില് കഴിയുന്ന നാലു പ്രതികളെ തുടരന്വേഷണത്തിെന്റ ഭാഗമായി അന്വേഷണസംഘം കസ്റ്റഡിയില് വാങ്ങും. ഇതിനായി ബുധനാഴ്ച കോടതിയില് അപേക്ഷ നല്കുമെന്ന് അന്വേഷണത്തിന് നേതൃത്വം നല്കുന്ന കണ്ണൂര് എ.സി.പി പി.പി. സദാനന്ദന് പറഞ്ഞു. തട്ടിപ്പിെന്റ പൂര്ണരൂപം കണ്ടെത്തണമെകില് ഇവരെ കസ്റ്റഡിയില് വിട്ടുകിട്ടണം. സംസ്ഥാനത്ത് വിവിധ ജില്ലകളില് നിന്നുള്ളവര് തട്ടിപ്പിനിരയായ സാഹചര്യത്തില് ഊര്ജിത അന്വേഷണമാണ് പൊലീസ് നടത്തുന്നത്. കഴിഞ്ഞ ദിവസം അറസ്റ്റിലായ കാസര്കോട് ആലംപാടിയിലെ പി. മുഹമ്മദ് റിയാസ് 31, കോഴിക്കോട് എരഞ്ഞിക്കലിലെ വസീം മുനവറലി 35, മഞ്ചേരി പുളിയറമ്ബിലെ സി. ഷഫീഖ് 30, മലപ്പുറം വണ്ടൂരിലെ മുഹമ്മദ് ഷെഫ്ഖ് 28 എന്നിവരാണ് റിമാന്ഡില് കഴിയുന്നത്. ബംഗളൂരു ആസ്ഥാനമായി പ്രവര്ത്തിച്ച ലോങ് റിച്ച് ടെക്നോളജി സ്ഥാപനത്തിെന്റ പേരില് നിക്ഷേപത്തിന് പ്രതിദിനം രണ്ട് മുതല് അഞ്ചു ശതമാനം വരെ ലാഭം വാഗ്ദാനം ചെയ്തായിരുന്നു തട്ടിപ്പ്. ഇതിനു പുറമെ ക്രിപ്റ്റോ കറന്സിയായ മോറിസ് കോയിനും വാഗ്ദാനം ചെയ്തിരുന്നു. ഇവരുടെ ബാങ്ക് അക്കൗണ്ടിലേക്ക് നേരിട്ടാണ് പണം എത്തിക്കൊണ്ടിരുന്നത്. സിറ്റി പൊലീസിന് കിട്ടിയ പരാതിയുെട അടിസ്ഥാനത്തില് നടത്തിയ അന്വേഷണത്തിലാണ് പ്രതികള് അറസ്റ്റിലായത്. ഇവരുടെ ബാങ്ക് അക്കൗണ്ടുകള് മരവിച്ചിരിക്കുകയാണ്.